Skóli Ísaks Jónssonar

Öskudagur
2023-02-22
Öskudagur er miðvikudaginn 22. febrúar. Þann dag mega börnin koma í búningum í skólann. Við viljum biðja ykkur um að geyma öll vopn heima. Kötturinn verður sleginn úr tunnunni strax um morguninn svo það er mikilvægt að koma tímanlega í skólann. Eftir skóla tekur frístundin við eins og aðra daga.

Sprengidagur
2023-02-21
Sprengidagur er þriðjudaginn 21. febrúar. Þann dag er saltkjöt og baunir (túkall) í hádegismatinn.

Bolludagur
2023-02-20
Bolludagur er mánudaginn 20. febrúar. Þann dag mega börnin koma með rjómabollur í skólann í aukanesti.

Foreldradagur
2023-02-08
Foreldradagur verður miðvikudaginn 8. febrúar. Þann dag fara fram einstaklingsviðtöl foreldra við kennara. Kennarar munu hafa samband við foreldra/forráðamenn og bjóða viðtalstíma. Athugið að á foreldradegi er engin kennsla og ekki starfsemi í Sunnuhlíð né Sólbrekku.

Þorragleði
2023-01-20
Þorragleði verður föstudaginn 20. janúar. Þann dag mega allir koma í lopapeysu eða þjóðlegum klæðnaði. Í söng á sal verða þorralög sungin og eftir söngstund fá börnin að smakka þorramat.

Skólaleikar
2023-01-11
Skólaleikar verða miðvikudaginn 11. janúar. Sóley Ósk, Matti Guðmunds og Kiddi eru búin að skipuleggja ýmsar keppnisgreinar/þrautir sem henta öllum. Skólaleikarnir verða innanhúss.

Fyrsti skóladagurinn á nýju ári
2023-01-04
Fyrsti skóladagurinn á nýju ári er miðvikudagurinn 4. janúar kl. 8:30 og morgungæslan verður á sínum stað.

Skipulagsdagur
2023-01-03
Skipulagsdagur verður þriðjudaginn 3. janúar. Engin starfsemi er í Sunnuhlíð né Sólbrekku þennan dag.

Jólaleyfi
2022-12-21 - 2023-01-02
Jólaleyfi er frá og með miðvikudeginum 21. desember til og með mánudagsins 2. janúar
Opið verður í Sólbrekku (fyrir 5 ára börnin sem ekki byrja í jólafríi strax) 21.-22. desember og til hádegis 23. desember. Lokað verður á milli hátíðanna.
Skólahald hefst á ný miðvikudaginn 4. janúar.

Sólrekka opin
2022-12-21 - 2022-12-23
Opið verður í Sólbrekku (fyrir 5 ára börnin sem ekki byrja í jólafríi strax) 21.-22. desember og til hádegis 23. desember. Lokað verður á milli hátíðanna.

Jólatrésskemmtanir
2022-12-20
Jólatrésskemmtanir eru þriðjudaginn 20. desember. Hið fyrra frá kl. 10:00-11:30 (mæting kl. 09:45) og hið seinna frá kl. 12:00-13:30 (mæting kl. 11:45). Nemendur safnast saman í skólastofunum sínum og ganga svo með sínum kennara að trénu í salnum. Engin kennsla eða gæsla er þennan dag og því miður er ekkert pláss fyrir foreldra eða vini á þessum jólatrésskemmtunum.
Kl. 10:00-11:30
5 ára EE
5 ára BP
6 ára MBD
6 ára IHJ
7 ára SÓL
8 ára KF
9 ára BVK
Kl. 12:00-13:30
5 ára II
5 ára ÞEK
6 ára HÞ
7 ára AO
7 ára ALH
8 ára EBH
9 ára MÓH

Litlu jólin
2022-12-19
Litlu jólin eru mánudaginn 19. desember í skólastofum. Þann dag er venjulegur kennsludagur en nemendur mega koma með smákökur og drykkjarföng í fernum (röradrykk) í aukanesti. Ekkert gos er leyfilegt.

Jólasveinahúfudagur
2022-12-09
Jólasveinahúfudagur verður föstudaginn 9. desember. Þá mega allir nemendur koma með húfuna í skólann.

Kirkjuferð
2022-12-07
Kirkjuferð er miðvikudaginn 7. desember. Sr. Helga Soffía Konráðsdóttir tekur á móti nemendum, starfsfólki og foreldrum kl. 9:00 í Háteigskirkju. Lagt verður af stað frá skólanum kl. 8:30 stundvíslega. Börnin eiga að vera klædd eftir veðri því lagt er af stað frá skólanum og gengið til kirkju fljótlega eftir að hringt er inn. 5 ára bekkirnir fara fyrstir og síðan koll af kolli. Kirkjubekkir eru fráteknir fyrir hvern bekk skólans. Aðstandendur eru velkomnir í kirkjuna en taka sér sæti aftan við börnin í kirkjunni og á hliðarbekkjum.
Þeir foreldrar/forráðamenn sem vilja ekki að börnin þeirra fari í kirkjuna geta haft samband við Láru á skrifstofunni eða umsjónarkennarann. Allir verða komnir til baka í skólann um kl. 10.

Fyrsti í aðventu
2022-11-25
Fyrsti sunnudagur í aðventu er 27. nóvember. Við kveiktum á fyrsta kerti aðventukransins föstudaginn 25. nóvember.

Skipulagsdagur
2022-11-18
Skipulagsdagur verður föstudaginn 18. nóvember. Engin starfsemi er í Sunnuhlíð né Sólbrekku þennan dag.

Dagur íslenskrar tungu
2022-11-16
Dagur íslenskrar tungu er miðvikudaginn 16. nóvember. Við höldum upp á daginn og fáum góða gesti í hús.

Vinavika
2022-10-31 - 2022-11-04
Vinavika verður 31. október-4. nóvember.

Alþjóðlegi bangsadagurinn
2022-10-28
Alþjóðlegi bangsadagurinn er 27. október ár hvert. Við höldum upp á hann föstudaginn 28. október. Nemendur mega koma með bangsa (tuskudýr) sem passa í skólatöskuna og jafnframt vera með þá í söng á sal en ekki í frímínútum.

Vetrarfrí
2022-10-21 - 2022-10-25
Vetrarfrí er föstudaginn 21., mánudaginn 24. og þriðjudaginn 25. október. Athugið að í vetrarfríinu er engin kennsla og ekki starfsemi í Sunnuhlíð. Sólbrekka verður opin fyrir 5 ára börn sem ekki taka vetrarfrí.

Bleikur dagur
2022-10-14
Október er mánuður Bleiku slaufunnar, árvekni- og fjáröflunarátaks Krabbameinsfélags Íslands gegn krabbameinum hjá konum. Krabbameinsfélag Íslands biður alla landsmenn um að klæðast einhverju bleiku föstudaginn 14. október eða hafa bleikan lit í fyrirrúmi þann dag. Með því sýnum við samstöðu í baráttunni. Okkur langar því að hvetja nemendur og starfsfólk Ísaksskóla til að koma í einhverju bleiku í skólann föstudaginn 14. október.

Foreldradagur
2022-10-11
Foreldradagur er þriðjudaginn 11. október. Þann dag fara fram einstaklingsviðtöl foreldra við kennara. Kennararnir hafa þegar haft samband við foreldra/forráðamenn og boðið viðtalstíma. Athugið að á foreldradegi er engin kennsla og ekki starfsemi í Sunnuhlíð né Sólbrekku.

Bekkjarmyndatökur
2022-09-21 - 2022-09-23
Bekkjamyndir verða teknar 21.-23. september.
Miðvikudagur 21. sept: 7 ára og 8 ára
Fimmtudagur 22. sept: 5 ára
Föstudagurinn 23. sept: 6 ára og 9 ára

ÍSÍ hlaupið
2022-09-16

Sundkennsla hefst
2022-09-13
Sundkennsla hefst þriðjudaginn 13. september í 6-9 ára bekkjum.
Að venju verður nemendum okkar fylgt í gegnum klefana og aðstoðuð og þjálfuð við að bjarga sér sjálf í sundferðum. 6 ára fá sérstaka fylgd í fyrstu vikuna með umsjónarkennurunum sínum, til að skoða sig um og átta sig á hvernig þetta gengur allt saman fyrir sig.

Dagur læsis
2022-09-08
Dagur læsis er fimmtudaginn 8. september.

Fyrsti skóladagur 5 ára barna
2022-08-26
Fyrsti skóladagur 5 ára barna skólans er föstudagurinn 26. ágúst.

Fyrsti skóladagur 6-9 ára barna
2022-08-22
Fyrsti skóladagur 6-9 ára barna skólans er mánudaginn 22. ágúst. Þennan dag hefst kennsla skv. stundaskrá kl 8:30

Skipulagsdagur
2022-08-15 - 2022-08-19
Skipulagsdagar fyrir komandi skólaár 2022-23 eru dagana 15. – 19. ágúst.

Sumarskólinn hefst
2022-06-13
Sumarskólinn hefst mánudaginn 13. júní.
